armvectores/hy_wikipedia_2023 huggingface dataset:
Հան (ազգություն)

Հան (ավանդ. չին. 漢族), չինացիներ, ազգ։ Չինաստանի հիմնական բնակչությունը։ Առավել խոշոր խմբերով բնակվում են նաև Թաիլանդում, Մալայզիայում, Ինդոնեզիայում, Սինգապուրում, Վիետնամում, Բիրմայում, Ֆիլիպիններում, Կամբոջայում։ Թվաքանակով աշխարհում գրավում են առաջին տեղը։
Լեզուն չինարենն է, որը պատկանում է չին-տիբեթական ընտանիքին, ընդգրկում է միմյանցից խիստ տարբերվող մի քանի բարբառ։ Գիրը հիերոգլիֆային է։ Մարդաբանորեն միատարր չեն։ Հիմնականում պատկանում են մոնղոլոիդ ռասայի խաղաղօվկիանոսյան ճյուղին, հյուսիսային Չինաստանի մեջ գերակշռում են արևելաասիական, իսկ հարավային Չինաստանի մեջ՝ հարավասիական խմբերի տարատեսակներ։ Կրոնական պատկերացումներում համադրված են տարբեր կրոնների և հավատալիքների զանազան տարրեր։ Առավել նշանակալից է եղել նախնիների պաշտամունքը։ Սկզբում տարածված են եղել դաոսականությունն ու կոնֆուցիոսականությունը, այնուհետև՝ բուդդայականությունը, մասամբ՝ քրիստոնեությունը, առավել քիչ՝ մահմեդականությունը (իսլամ)։
Նրանց նախնիների թվին են պատկանում Հուանհե և Յանցզի գետերի ավազանների երկրագործ ցեղերը, որոնք ստեղծել են մ.թ.ա. 3-2-րդ հազարամյակների նեոլիթյան մշակույթ։ Մ.թ.ա. 2-րդ հազարամյարկում այժմյան Հենան, Շենսի, Շանսի նահանգների տարածքում առաջացել է Ին պետական կազմավորումը, որի բնակիչների լեզվի հիման վրա զարգացել է հին չինարենը։ Մ.թ.ա. 11-րդ դարում արևմտյան հարևան չժոու ցեղը նվաճել է Ին պետությունը։ Մ.թ.ա. 11-3-րդ դարերում ին և չժոու ժողովուրդների միախառնված հետնորդների շրջակայքում ապրել են չինական աղբյուրներում հավաքական անվանումներով հայտնի զանազան ցեղեր (հարավում՝ ման, արևմուտքում՝ ժուն, հյուսիսում՝ դի, արևելքում՝ ի)։ Մ.թ.ա. 1-ին հազարամյակի կեսից չինական աղբյուրներում հիշատակված Յանցզիից հարավում բնակվող յուէ բազմաթիվ ցեղերը։ Դրանք հիմնականում եղել են տայ ժողովուրդների նախնիները։
Հան դինաստիայի (Յանցզիի Հան վտակի անունից) ժամանակաշրջանում (մ.թ.ա. 3-րդ - մ.թ. 3-րդ դարեր) կազմավորվել է հին չինական ժողովուրդը, իսկ դինաստիայի անունը դարձել է չինացիների ինքնանվանումը (հան)։ Ըստ չինացի պատմագիր Սիմա Ցյանի «Շի-ցզի» աշխատության, հաների նախնին եղել է լեգենդար Հուան-դին (Դեղին կայսր)։ Հան պետության ընդարձակումն ուղեկցվել է հաների նշանակալից վերաբնակեցումներով և որպես կանոն, Արևելյան Ասիայի այլ ժողովուրդների ձուլմամբ։ Տան դինաստիայի ժամանակաշրջանում (6-9-րդ դարեր) տրոհված Չինաստանի վերամիավորումը նպաստել է չինացիների էթնիկական համախմբմանը։ Սակայն այդ ժամանակաշրջանում էլ նրանց բնակության ոլորտը ամենևին չէր ընդգրկում այժմյան Չինաստանի ամբողջ տարածքը։ Հյուսիսում միմյանց հաջորդել են թյուրքական և մոնղոլական անկախ քոչվոր միավորումները, իսկ հարավ-արևմուտքում գոյատևել են գլխավորապես ի, տան, մոն-քմերական ժողովուրդների նախնիներով բնակեցված պետություններ։
Սուն դինաստիայի ժամանակաշրջանում (10-13-րդ դարեր) Չինաստանը բաժանվել է հյուսիսային և հարավային մասերի։ Հյուսիսում սկզբում տիրապետել են մոնղոլալեզու կիդանները (որոնց անունով էլ՝ ռուսերեն «Կիտայ» անվանումը), այնուհետև՝ տունգուսա-մանջուրական լեզվով խոսող չժուրչժենները։ 13-րդ դարի կեսին այժմյան չինացիների տարածքը նվաճել են մոնղոլները։
Մանջուրական Ցին դինաստիայի ժամանակաշրջանում (1664-1911 թթ) հիմնականում ձևավորվեցին Չինաստանի այժմյան քաղաքական սահմանները։
(6114) Դալա-Դեգչեգորի

(6114) Դալա-Դեգչեգորի (անգլ.՝ Dalla-Degregori), աստերոիդ աստերոիդների հիմնական գոտում։ Հայտնաբերվել է 1984 թվականի ապրիլի 28-ին Վալտեր Ֆերերիի կողմից Լա Սիլյայում։
Միջին հեռավորությունը Արեգակից կազմում է 2,231285 ա. մ., առավելագույնը մոտենում է 1,9466 ա. մ. հեռավորության վրա և հեռանում 2,516 ա. մ.։ Արեգակի շուրջ մեկ ամբողջական պտույտ է կատարում 1217,39 երկրային օրվա ընթացքում, իր ուղեծրով շարժվելով միջինում 0,295714 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6114) Դալա-Դեգչեգորի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լ’Աբերժեման դը Վարե

Լ’Աբերժեման դը Վարե (ֆր.՝ L'Abergement-de-Varey, համայնք Արևելյան Ֆրանսիայի Էն գավառում։


== Աշխարհագրություն ==
Համայնքը գտնվում է Բուգեյի նախալեռնային շրջանում, ոչ հեռու Պոն դ’Էնից։ 59–րդ մայրուղին անցնում է համայնքով, որը գտնվում է լեռան վրա։


== Անուն ==
Էն գավառում կա չորս համայնք Աբերժեման անունով։ Դրանք են՝ Լը Պտիտ Աբերժեմանը, Լե Գրանդ Աբերժեմանը, Լ’Աբերժեման Կլեմանսյան և Լ’Աբերժման դը Վարեն։ Այստեղ են գտնվում նաև Սոն է Լուարը, Կոտ դ'Օրը և Դու դեպարտամենտը։ 11–ից 15–րդ դարերում այս գավառերը կարևոր էին գյուղատնտեսության բնագավառում։


== Բնակչություն ==


== Տեսարժան վայրեր ==
19-րդ դարում կառուցված նեոռոմանական եկեղեցի
Դիմադրության մարտիկների հուշարձան


== Ծանոթագրություններ ==


== Հղումներ ==
INSEE
LesCommunes.com
Դիլյալևկա

Դիլյալևկա (ռուս.՝ Дилялевка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կուբենի լիճ գետի ափում։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000005078
Հիդրոլոգիական ուսումնասիրությունների կոդը - 103000507
Ավազանի կոդը - 03.02.01.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Օձերո

Օձերո  (իտալերեն՝ Ozzero), քաղաք Իտալիայում, գտնվում է Լոմբարդիա մարզի Միլան գավառում։
Բնակչությունը կազմում է 1347 մարդ (2004 թվականի տվյալներով)։ Խտությունը կազմում է 122 մարդ/կմ²։ Տարածքը 11 կմ² է։ Էլեկտրոնային փոստ՝ 20080։ Հեռախոսային կոդ՝ 02։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 02 9400401
Էլեկտրոնային հասցե։ info@comune.ozzero.mi.it
Գլխավոր կայք։ http://www.comune.ozzero.mi.it


== Ծանոթագրություններ ==


== Արտաքին հղումներ ==
Բնակավայրի գլխավոր կայք(իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Մատու Գրոսու (Պարաիբա)

Անվան այլ կիրառումների համար տե՛ս՝ Մատու Գրոսու (այլ կիրառումներ)Մատու Գրոսու (պորտ.՝ Mato Grosso), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանագի Սերտանի մարզում։ Մտնում է Կատոլե դու Ռոշայի գավառի կազմի մեջ։ Բնակչությունը կազմում է 2589 մարդ (2006 թվականի տվյալներով)։ Գրավում է 83,521 կմ2 տարածք։ Բնակչության խտությունը՝ 31,0 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 4.708.576,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.872,20 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,553 (տվյալները՝ ՄԱԿ-ի զարգացման ծրագրի)։
Մինանգկաբաու

Մինանգկաբաու (ինքնաանվանումը՝ Baso Minang(kabau), ինդոնեզերեն՝ Bahasa Minangkabau),  ավստրոնեզիական լեզվաընտանիքի լեզու, տարածված է Արևմտյան Սումատրայում բնակվող մինանգկաբաու ժողովրդի մոտ, Ռիաուի արևմտյան մասում, նաև Ինդոնեզիայի քաղաքների որոշ Մինանգբաու համայնքներում։ Տարածված է նաև Սումատրայի Մինանգ շրջանից Մալայզիա տեղափոխված բնակչության շրջանում և Մալայզիայի Աչեխ շրջանում, որտեղ այն կոչվում է Aneuk jamee։
Լեզվակիրները Ինդոնեզիայում 5,5 մլն են, իսկ մալյզիայում 900000։
Քերականական նմանության և բառապաշարի սերտաճման պատճառով հաճախ մինանգկաբաուն դիտվում է  մալայերենի բարբառ, չնայած որ այն պատկանում է արևմտազոնդյան լեզուների  մեկ այլ խմբի։


== Օրինակներ ==


=== Նախադասություններ ===


=== Թվականներ ===


== Գրականություն ==
Tata Bahasa Minangkabau, Gerard Moussay (original title La Langue Minangkabau, translated from French by Rahayu S. Hidayat), ISBN 979-9023-16-5.
Зарбалиев Х. М. Язык минангкабау. — М.: Наука, 1987. — 78 с. — (Языки народов Азии и Африки).
Sabariah Hj. Md. Rashid, Media Sandra Kasih. «The Minangkabau Terms of Address for Children, Teenagers and Adults: A Sociolinguistic Perspective». — «Jurnal Bahasa Jendela Alam». Kuala Lumpur: Persatuan Bahasa Moden Malaysia, 2006, Jilid/Volume 4, 590—601.
Nurlela Adnan, Ermitati, Rosnida M. Nur, Pusat Bahasa (Indonesia), Balai Pustaka (Persero), PT. 2001 - Indonesian-Minangkabau dictionary (Kamus bahasa Indonesia-Minangkabau), 841 pages..


== Ծանոթագրություններ ==
Մաուկ (գյուղ, Կասլինսկի շրջան)

Մաուկ (ռուս.՝ Маук), գյուղ Ռուսաստանի Չելյաբինսկի մարզի Կասլինսկի շրջանի կազմում։
Բնակչությունը 2002 թվականին գրանցված տվյալներով կազմում էր 823 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուրբ Ագաթա

Սուրբ Ագաթա  (սեպտեմբերի 8, 235(0235-09-08), San Giovanni Galermo, Կատանիա, Սիցիլիա, Իտալիա - փետրվարի 5, 261, Կատանիա, Սիցիլիա, Իտալիա), 3-րդ դարի քրիստոնյա նահատակ, վաղ քրիստոնեական շրջանի առավել հայտնի և պաշտամունքային սրբերից մեկը։ Նահատակվել է Կատանիայում՝ Սիցիլիայում, Դեցիոս կայսեր կողմից քրիստոնյաների հալածանքների շրջանում։


== Պատմական տեղեկություն և ավանդություն ==
Ագաթայի անունը հիշատակվում է հռոմեական մեսսայի և ամբրոսյան ծիսակատարությունների կանոնում, ինչը վկայում է սրբի պաշտամունքի վաղեմության մասին։ Սուրբ Ագաթայի անունը հիշատակվում է Հիերոնիմոսի մարտիրոսագրության մեջ (լատ.՝  Martyrologium Hieronymianum, V դարակես)։ Սուրբ Ագաթային ձոնվել է հինավուրց հիմն, որը վերագրվել է Դամասիոս պապին։ Վկայություններ կան այն մասին, որ Պապ Սիմմախը ի պատիվ սուրբ Ագաթայի վանք է կառուցել Հռոմի մոտակայքում, այդ մասին հիշատակվում է Պապ Գրիգոր Մեծի նամակներում։
VI դարում ստեղծվել է սուրբ Ագաթայի վարքը, որը, սակայն, չի պահպանվել։ Այդ վարքը հիմք է ծառայել ավելի ուշ ստեղծված երեք այլ վարքերի համար, որոնք սյուժետային հենքում ընդհանրություններ ունեն, սակայն տարբերվում են մանրամասներով։
Վարքագրություններին համաձայն, Ագաթան ծնվել է սիցիլիական հարուստ ընտանիքում։ Նա մերժել է քաղաքի ոստիկանապետի ոտնձգությունները, ինչից հետո նա աղջկան ենթարկել է հետապնդումների՝ կիրառելով Դեցիոս կայսեր հակաքրիստոնեական օրենքները։ Նախ Ագաթային ուղարկել են հասարակաց տուն, հետո բանտ են նետել, որտեղ կտրել են նրա կրծքերը։ Տանջելուց հետո սուրբ Ագաթային այրել են խարույկի վրա։


== Պաշտամունք ==
Համարվում է Մալթայի, Կատանիայի և Սիցիլիայի հովանավոր սուրբը։ Ուղղափառ և կաթոլիկ եկեղեցիներում փետրվարի 5-ին նշվում է Ագաթայի անվան հիշատակի օրը։ Կաթոլիկ եկեղեցիներում այդ օրը օրհնում են հացը, աղը և ջուրը, որոնք, ըստ հավատալիքի, տունը պահպանում են հրդեհից։ Բացի այդ, հավատում են, որ այդ օրն օրհնված հացն օժտված է էկզորսիզմով (մարդու միջից դևերին հեռացնելը)։
Կատանիայի Մայր տաճարն օծվել է ի պատիվ սուրբ Ագաթայի։
Մալթայում և Մդինայի մերձակայքում՝ Ռաբաթում գտնվող կատակոմբները կոչվում են սուրբ Ագաթայի անունով, քանի որ, ըստ տեղական ավանդույթի, երբ հետապնդել են սուրբ Ագաթային, նա երկար ժամանակ թաքնվել է Մալթայում։
Արմավենու ճյուղը և բոցավառվող ջահը համարվում են սուրբ Ագաթայի պատկերագիտական խորհրդանիշները։ Սուրբ Ագաթայի կերպարը հաճախ հանդիպում է Վերածննդի և Բարոկկոյի շրջանին պատկանող արվեստի գործերում։
Սուրբ Ագաթայի շքանշանը Սան Մարինոյի պետական պարգևն է։


== Գրականություն ==
Католическая энциклопедия(անգլ.)
Католическая энциклопедия. Издательство францисканцев. — М., 2002.
Житие св. Агафии в изложении свт. Димитрия Ростовского Archived 2014-11-09 at the Wayback Machine.


== Ծանոթագրություններ ==
Վիլիմպենտա

Վիլիմպենտա (իտալերեն՝ Villimpenta), կոմունա Իտալիայում, գտնվում է Լոմբարդիա մարզի Մանտուա գավառում։
Բնակչությունը կազմում է 2096 մարդ։ Խտությունը՝ 150 մարդ/կմ²։ Տարածքը՝ 14 կմ²։ Էլեկտրոնային փոստ՝ 46039։ Հեռախոսային կոդ՝0376։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Տիխոնովկա (գյուղ, Մելեուզովսկի շրջան)

Տիխոնովկա (ռուս.՝ Тихоновка, բաշկիրերեն՝ Тихоновка), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 55 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիլբրե

Վիլբրե (ֆր.՝ Villebret), համայնք Ֆրանսիայում՝ Օվերն երկրամասի Ալյեի գավառում։ Մտնում է Մարսիյյա ան Կոմբրայ կանտոնի կազմի մեջ։ Համայնքի շրջանը Մոնլյուսոնն է։
Համայնքի INSEE կոդը՝ 03314։


== Բնակչություն ==
Համայնքի բնակչությունը 2008 թվականին կազմում էր 1258 մարդ։


== Տնտեսություն ==
2007 թվականի տվյալներով 849 աշխատունակ տարիքի մարդկանցից (15-64 տարեկան) 642-ը տնտեսապես ակտիվ էին, 207-ը անգործունակ (ակտիվության ցուցանիշը 75,6 %, 1999 թվականին եղել է՝ 72,9 %)։ 642 աշխատունակ բնակիչներից 613-ը աշխատում էին (321 տղամարդ և 292 կին), անաշխատանք էին 29-ը (16 տղամարդ և 13 կին)։ 207 անգործունակ մարդկանցից 75-ը աշակերտներ կամ ուսանողներ են, 82-ը թոշակառու, 50-ը անաշխատունակ էին այլ պատճառներով։


== Տեսարժան վայրեր ==
Սենտ Էթյեն եկեղեցի (XII-XIII դարեր)
Սեն Սյուլպիս ժամատուն (XII դար)
Եկեղեցուն կից շատրվան
Մոդյեր դղյակ


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Վիլբրե» (ֆրանսերեն)։ Արխիվացված օրիգինալից 2012-10-06-ին։ Վերցված է 2012-7-3 
«Վիլբրե» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Դրովյանայա

Դրովյանայա (ռուս.՝ Дровяная), քաղաքատիպ ավան Ռուսաստանի Անդրբայկալյան երկրամասի Ուլյոտովսկի շրջանի կազմում։
Բնակչությունը 2010 թվականին գրանցված տվյալներով կազմում էր 3195 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրանդատե

Գրանդատե (իտալերեն՝ Grandate), կոմունա Իտալիայում, Լոմբարդիա մարզի Կոմո գավառում։ Բնակչությունը կազմում է 2896 մարդ, խտությունը՝ 1448 մարդ/կմ²։ Զբաղեցնում է 2 կմ² տարածք։ Հեռախոսային կոդը` 031, իսկ փոստային ինդեքսը` 22070։


== Ծանոթագրություններ ==
(6646) Չուրանտա

(6646) Չուրանտա (անգլ.՝ Churanta), աստերոիդ աստերոիդների գոտի ներքին մասում։ Հայտնաբերվել է 1991 թվականի փետրվարի 14-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 1,924902 ա. մ., առավելագույնը մոտենում է 1,732 ա. մ. հեռավորության վրա և հեռանում 2,1178 ա. մ.։ Արեգակի շուրջ մեկ ամբողջական պտույտ է կատարում 975,46 երկրային օրվա ընթացքում, իր ուղեծրով շարժվելով միջինում 0,369055 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,59° անկյուն։
Չուրանտա աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6646) Չուրանտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Паруса (երգ)

«Паруса» (ռուս.՝ Առագաստներ), ռուս արտիստներ Մոտի և Zivert-ի երգը՝ թողարկված 2019 թվականի հունիսի 6-ին որպես սինգլ։


== Պատմություն ==
Կատարողների խոսքով իրենց ոգեշնչման համար հիմնական աղբյուր են հանդիսացել շրջագայությունները և 80-ականների ու 90-ականների երաժշտությունը։
2019 թվականի հունիսի 19-ին Մոտը և Zivert-ը հայտարարել են պարային ֆլեշմոբ համատեղ «Паруса» երգի համար։ Չելենջի համար խորեոգրաֆիան հորինվել է բեմադրող և պարուսույց Ալեքսեյ Շալբուրովի կողմից։
2019 թվականի հուլիսի 18-ին թողարկվել է «Паруса (Alex Shik & Slabing Radio Edit)» վերնագրով ռեմիքս տարբերակը։


== Տեսահոլովակ ==
Երգի պաշտոնական տեսահոլովակի թողարկումը եղել է 2019 թվականի հուլիսի 25-ին Մոտի YouTube-յան ալիքում։ Տեսահոլովակի մեջ երկու կատարողները հանգստանում են զբոսանավի վրա, պարում նավամատույցի վրա և ընդունում արևային լոգանքներ։ «Սովա» («Сова») ինետերնետ հրատարակչությունից Ֆարիտ Ամիրովը տեսահոլովակը անվանել է «երգին իսկապես համապատասխանող ամառային տեսահոլովակ»։


== Արձագանքներ ==
ТНТ Music-ից Վլադիսլավ Շեինը նշել է, որ ««Паруса» պարային սինգլը, լցված պոզիտիվով և անհոգությամբ, հենց ճիշտ պահին է թողարկվել՝ լցնելու ամառային երեկույթները», նկատելով, որ երգը ստեղծված է դասական սխեմայով. «մեղեդային կրկներգ՝ գրավիչ մոտիվով և չափածո հատվածներով»։ Նա հայտարարել է, որ հիմնական գաղափարը կարելի է ներկայացնել երգից վերցված այս տողերի միջոցով. «պետք է շարժվել կյանքի միջով, բարձրանալու համար»։ Ինչպես նաև նա ասել է, որ երգի տեքստը, գրված Մոտի կողմից, տվյալ  ստեղծագործության մեջ շատ հաջողված է և «ռիֆմայով հաղթահարում է Յուլիա Zivert-ի գլխավոր հիթ «Life»-ին»։
«Սովա» («Сова») ինետերնետ հրատարակչությունում թողարկած հոդվածի հեղինակ Իվան Սեմյոնովը ստեղծագործությունը անվանել է «գալիք ամառվա յուրօրինակ սաունդթրեք, որը շատ թեթև և պոզիտիվ է ստացվել», առաջարկելով, որ տվյալ երաժշտական ստեղծագործությունը կարող է դառնալ վերջին ժամանակների ամենահաջողակներից մեկը։


== Չարթեր ==


== Ծանոթագրություններ ==
Խոսաբեդ

Խոսաբեդ Սանչես Ռուիս (իսպ.՝ Jozabed Sánchez Ruiz, առավել հայտնի է որպես Խոսաբեդ Սանչես (իսպ.՝ Jozabed Sánchez) կամ ուղակի Խոսաբեդ (իսպ.՝ Jozabed), մարտի 8, 1991(1991-03-08), Մայրենա դել Ալկոր), իսպանացի ֆուտբոլիստ, հանդես է գալիս կենտրոնական կիսապաշտպանի դիրքում։ «Ժիրոնա» ակումբի խաղացող։


== Կարիերա ==


=== Վաղ տարիներ ===
Խոսեբեդը «Սևիլյա» ֆուտբոլային ակումբի սան է և իր պրոֆեսիոնալ նորամուտը կատարել է 2010/11 մրցաշրջանում ակումբի երրորդ կազմում, որը հանդես էր գալիս Տերսերայում։ 2012 թվականի ամռանը տեղափոխվել է «Սևիլյա Ատլետիկո», որը հանդիսանում է Իսպանիայի ֆուտբոլի գրանդի պահեստային ակումբը։
2013 թվականի փետրվարի 1-ին Խոսեբեդը խզել է պայմանագիրն անդալուզական ակումբի հետ և միացել «Պոնֆերրադինային»։ Ութ օր հետո նա կատարել է նորամուտը իր նոր թիմի կազմում՝ դուրս գալով փոխարինման Սեգունդայի «Վիլյառեալի» դեմ խաղի ավարտից 30 րոպե առաջ։
2013 թվականի ամռանը Խոսեբեդը վերադարձել է հարազատ մարզ՝ կնքելով պայմանագիր «Խաենի» հետ, և օգոստոսի 18-ին անցկացրել է իր առաջին խաղը նրա կազմում։


=== Ռայո Վալեկանո ===
2014 թվականի հունսի 20-ին «Խաենի»՝ Սեգունդայից դուրս մնալուց հետո Խոսաբեդը տեղափոխվել է «Ռայո Վալեկանո», որը հանդես էր գալիս Պրիմերայում։ Ակումբի հետ կնքվել է պայմանագիր երեք տարով։ Առաջին խաղը ակումբի կազմում անցկացրել է հոկտեմբերի 4-ին՝ դուրս գալով փոխարինման «Բարսելոնայի» դեմ խաղում, իսկ 2015 թվականի հունվարի 4-ին խփել է իր առաջին գոլն Իսպանիայի բարձր մակարդակում՝ գրավելով «Էսպանյոլի» դարպասը։


=== Ֆուլհեմ և Սելտա ===
2016 թվականի օգոստոսի 12-ին կայացել է ֆուտբոլիստի տրանսֆերը Անլգլիա։ Խոսաբեդը եռամյա պայմանագիր է կնքել Չեմպիոնշիփում հանդես եկող «Ֆուլհեմ» ակումբի հետ, սակայն նրա կազմում իր տեղն ամրապնդել այդպես էլ չի կարողացել և 2017 թվականի հունվարին մինչև մրցաշրջանի ավարտը վարձավճարով տեղափոխվել է իսպանական «Սելտա»։ Նույն տարվա ամռանը Խոսաբեդը մշտական հիմունքներով տեղափոխվել է «Սելտա»՝ կնքելով նրա հետ քառամյա պայմանագիր։


== Ծանոթագրություններ ==
Չերվոնենսկի գյուղական խորհուրդ (այլ կիրառումներ)

Չերվոնենսկի գյուղական խորհուրդ, կարող է վերաբերել՝

Չերվոնենսկի գյուղական խորհուրդ - Ուկրաինայի Սումիի մարզի Գլուխովսկի շրջանում
Չերվոնենսկի գյուղական խորհուրդ - Ուկրաինայի Սումիի մարզի Սումսկի շրջանում
Զեյթուն (Զեյթունի գավառ)

Անվան այլ կիրառումների համար տե՛ս՝ Զեյթուն (այլ կիրառումներ)Զեյթուն, ավան Արևմտյան Հայաստանում, Կիլիկիայի Ադանայի նահանգի մեկ այլ բաժանմամբ Հալեպի նահանգի Մարաշի գավառի Զեյթունի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Աբա (քաղաք, Հունգարիա)

Աբա, քաղաք Հունգարիայի Հանրապետության Ֆեյեր երկրամասում։ Ըստ 2004 թվականի մարդահամարի՝ քաղաքի բնակչությունը կազմում է 4,596 մարդ, իսկ բնակչության միջին խտությունը 52 մարդ/կմ²։
Քաղաքը գտնվում է մայրաքաղաք Բուդապեշտից 13 կմ դեպի հյուսիս-արևմուտք։


== Բնակչություն ==


== Արտաքին հղումներ ==
Փողոցների քարտեզ
Արժանտյո

Արժանտյո (ֆր.՝ Argenteuil), կոմունա Փարիզի հյուսիսարևմտյան մասում (քաղաքի կենտրոնից 12 կմ հեռու), Վալ դը Ուազ դեպարտամենտում, յոթ կոմունաներ ընդգրկող համանուն պրեֆեկտուրայի կենտրոն։ Ունենալով 101.300 բնակիչ (2005)՝ Արժանտյոն Փարիզի արվարձաններից երկրորդն է բնակչությամբ Բուլոն-Բիյանկուրից հետո։


== Պատմություն ==
Հիմնադրվել է 7-րդ դարում ֆրանկների թագավոր Հիլդեբերտ 3-րդի կողմից որպես մենաստան։ Անվան առաջին հիշատակումը՝ Argentoialum (լատ.՝ argentum, արծաթ) վերաբերում է 697 թվականին։ Մենաստանը հայտնի է Պիեռ Աբելարի կյանքում ունեցած իր դերով։ 1544 թվականին Ֆրանսիայի թագավոր Ֆրանցիսկ 1-ինի հրամանով քաղաքի շուրջ սկսեցին կառուցել ամրություններ, իսկ 1567 թվականին հուգենոտները ավերեցին հին մենաստանը։ 18-րդ դարում այստեղ բնակեցվել են ֆրանսիացի արքաների շվեյցարացի գվարդիականները։
19-րդ դարի սկզբին ամրությունները քանդվեցին. փլատակներն ու հողը օգտագործվեցին Սենայի ափերն ամրացնելու համար։ 1832 թվականին Արժանտյոյում կառուցեցին կամուրջ Սենայի վրայով, իսկ 1851 թվականին կառուցված երկաթուղու շնորհիվ քաղաքը դարձել է փարիզցիների հանգստի նորաձև վայր։ Նկարիչ իմպրեսիոնիստները Արժանտյոն հայտնի են դարձրել ողջ աշխարհում։ Քաղաքը և իր մերձակայքը պատկերված են Կլոդ Մոնեի, Գյուստավ Կայբոտի , Օգյուստ Ռենուարի, Ալֆրեդ Սիսլեյի բազմաթիվ կտավներում։
19-րդ դարի վերջերին Արժանտյոյում՝ Սենա գետի ափին, կառուցվեց Ժոլիի մետալուրգիական գործարանը, իսկ Առաջին համաշխարհային պատերազմի ժամանակ քաղաքը դարձավ ավիացիոն արտադրության կենտրոն։ 1921 թվականին քաղաքում կային արդյունաբերական հարյուրավոր գործարաններ։ Երկրորդ համաշխարհային պատերազմի ժամանակ քաղաքի շինությունների 36%-ը ավերվեց օդային ռմբակոծություններից։ Ֆաշիստների օրոք քաղաքում գործել է համակենտրոնացման ճամբար օտարերկրացիների համար։

		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
[1] կան Արժանտյոյին վերաբերող մեդիաֆայլեր
Գիլյոմ (Տրիպոլիի կոմս)

Գիլյոմ (Գիլյեմ) Ժուրդեն կամ Ջորդան (կատ.՝ Guillem Jordà, ֆր.՝ Guillaume Jourdain, 1079 - 1110, Տրիպոլի), Սերդանի, Կոնֆլանայի և Բերգիի կոմս սկսած 1095 թվականից, Տարտուսի կոմս, Տրիպոլի կոմս սկսած 1105 թվականից։
Սերդանի կոմս Գիլյեմ I Ռամոնի և Սանչի Բարսելոնցու որդին։


== Կենսագրություն ==
Հոր մահից հետո Գիլյոմը ժառանգել է Սերդանի, Կոնֆլանի և Բերգայի կոմսությունները։
1096 թվականին Գիլյոմի մորեղբայրը՝ Ռայմունդ IV-ը, մեկնում է խաչակրաց առաջին արշավանքին մասնակցելու։ Նրա բանակում մեկնում է նաև Գիլյոմը։ Ռայմոնդ IV-ի մահից հետո, օգտվելով իր ավագ որդու՝ Բերտրանի և մյուս որդու՝ Ալֆոնս I-ի բացակայությունից, Գիլյոմը իրեն հռչակում է Տրիպոլիի կոմս։ Կոսմսությունը բաղկացած էր Տարտուս և Ջբեյլ քաղաքներից, իսկ Տրիպոլին դեռ պետք էր հաղթեր և դուրս գար սելջուկների տիրապետությունից։
Մի քանի տարի անց Բերտրան Տուլուզցին հայտնվում է Սուրբ Երկիր, որպեսզի ընդունի հոր ժառանգությունը։ Դատավորի դերը խաղաց թագավոր Բալդուին I-ը, նա առաջարկում էր Տրիպոլի կոմսությունը կիսել երկու հավասար մասի։
Քաղաքի պաշարման ժամանակ, նա վիրավորվում է հակառակորդի հարվածից և շուտով մահանում է։ Բերտրանը դարձավ կոմսության միակ կառավարիչը։
Գիլյոմը կին և երեխաներ չի ունեցել։ Իր կատալոնական ամբողջ սեփականությունը ժառանգել է իր փոքր եղբայր Բերնար I-ը։


== Աղբյուրներ ==
Guillem Jordan de Cerdanya|accessdate=2013-01-26
«Каталонские графства»։ Реконкиста։ Արխիվացված օրիգինալից 2013-02-06-ին։ Վերցված է 2013-01-26 


== Ծանոթագրություններ ==
Մալեզ Ջոու

Մալեզ Ջոու (անգլ.՝ Malese Jow, փետրվարի 18, 1991(1991-02-18), Թալսա), ամերիկացի դերասանուհի, երգչուհի, կոմպոզիտոր։ Ավելի հայտնի է Անաբել Օստինի դերում՝« Վամպիրների օրագիրը» սերիալում։


== Կենսագրություն ==
Մալես Ջոուն ծնվել է 1991 թվականի փետրվարի 18֊ին, Տալսայում, Գոնգա և Լանայե Ջոու ընտանիքում։ Ունի ճապոնական, հնդկական արմատներ։ 7 տարեկանում նա երգում էր Rodney Lay-ի և Wild West-ի հետ։ 9 տարեկանում մոր հետ մեկնում է Կալիֆոռնիա։ Մալեսն ունի երկու եղբայր՝ Ջենսնը և Բրենդնը, և մեկ քույր ՝ Մակենան։ Ֆոբիանո Ջինիի հետ նկարահանվել է «Unfabulous» սերիալում։ Այնուհետև նկարահանվել է «SP Untitled» ֆիլմում։ Այժմ Մալեզը երգում է և շատ է սիրում իր կարիերան։ Նրան օգնում է PJ Bianco-ն, ով նաև օգնել է Jonas Brothers֊ին։ Հիմա ինքը երգում է փոփ֊ռոք ժանրերում, նրան դուր են գալիս «Pat Benatar»,«Paramore» և Պետսի Քլեյնը։


== Երաժշտական կարիերա ==


=== Սինգլներ ===
Caught up in you
Mista DJ
Where you Belong
Go Go
Left Waiting
Hey Oh
No Better
Red Light
You had it all
You left me in the air
Dear Lover


== Արտաքին հղումներ ==
Malese Jow Interview and Pictures - The Global Townhall
Malese Jow (անգլ.) Internet Movie Database կայքում
Malese Jow Interview Archived 2014-01-16 at the Wayback Machine.
Սրեդնի Մույնակ

Սրեդնի Մույնակ (ռուս.՝ Средний Муйнак, բաշկիրերեն՝ Урта Муйнаҡ), գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 188 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վարդարյան շրջան

Վարդարյան շրջան (մակեդոներեն՝ Вардарски регион) 8 ստատիստիկ շրջաններից և վարչական միավորներից մեկը։ Տեղակայված է Մակեդոնիայի կենտրոնական մասում։ Ունի 3393 կմ² տարածք և 154 535  բնակչություն (2002 թ.)։ Երկրներից սահմանակից է Հունաստանին՝ հարավում։ Շրջանն անվանվել է Վարդարյան, ի պատիվ շրջանում հոսող Վարդար գետի։ Շրջանի բնակչության 89 %-ը մակեդոնացիներ են, 3,3 %-ը ալբանացիներ, ապրում են նաև թուրքեր, սերբեր, բսնիացիներ, ռոմաներ և այլք։
Օուեն Չեմբեռլեն

Օուեն Չեմբեռլեն (անգլ.՝ Owen Chamberlain, հուլիսի 10, 1920(1920-07-10)[…], Սան Ֆրանցիսկո, Կալիֆոռնիա, ԱՄՆ - փետրվարի 28, 2006(2006-02-28)[…], Բերկլի, Ալամեդա շրջան, Կալիֆոռնիա, ԱՄՆ), ամերիկացի ֆիզիկոս, Ամերիկայի Միացյալ Նահանգների Ազգային ԳԱ անդամ (1960 թ.)։ Ավարտել է Դորտմունդի քոլեջը (1941 թ.)։ 1942-1946 թվականներին աշխատել է Լոս Ալամոսի լաբորատորիայում, մասնակցել ատոմային ռումբի ստեղծմանը։ 1948 թվականից աշխատում է Կալիֆոռնիայի համալսարանում (Բերկլի), 1958 թվականից՝ նույն համալսարանի պրոֆեսոր։
Աշխատանքները վերաբերում են միջուկային ֆիզիկային և տարրական մասնիկների ֆիզիկային։ 1955 թվականին աշխատակիցների հետ հայտնագործել է հակապրոտոնը։
Նոբելյան մրցանակի դափնեկիր (1959 թվականին Էմիլիո Սեգրեի հետ)։


== Ծանոթագրություններ ==
Կիռցի

Կիռցի (էստ․՝ Kirtsi), գյուղ Էստոնիայի Յիգևամաա նահանգի Պալա շրջանում։
2011 թվականի տվյալներով գյուղում բնակվում էր 14 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ալեքսանդր Բլոխին

Ալեքսանդր Բլոխին (ռուս.՝ Алекса́ндр Ви́кторович Блохи́н, հունվարի 12, 1951(1951-01-12), Իվանովո, ՌԽՖՍՀ, ԽՍՀՄ), ռուսական դիվանագետ։ Արտակարգ և լիազոր դեսպան (1996)։


== Կենսագրություն ==
1967-1968 թվականներին՝ «Իվտորֆմաշ» (Իվանովո) գործարանի բանվոր։
1974 թվականին ավարտել է Վ․ Լինինի անվան էներգետիկ ինստիտուտը։
1974-1977 թվականներին՝ ավագ ինժեներ, արտադրամասի պետի տեղակալ, արտադրամասի պետ, Ֆիզպրիբոր (Կիրով) գործարանի գլխավոր էներգետիկայի տեղակալ։
1977-1978 թվականներին՝ գտնվել է Մոնղոլիայում գործուղման մեջ՝ ԽՍՀՄ պաշտպանության նախարարության գծով։
1978-1980 թվականներին՝ Իվանովսկու կարի միավորման գլխավոր մեխանիկ։
1980-1983 թվականներին՝ Իվանովսկի էներգետիկ ինստիտուտի ասպիրանտ։
1983-1990 թվականներին՝ Շչելկովսկի բիոկոմբինատի գլխավոր ինժեներ (Մոսկվայի մարզ)։
1990-1993 թվականներին՝ ՌՍՖՍՀ ժողովրդական պատգամավոր։
1990-1992 թվականներին՝ Ռուսաստանի Գերագույն խորհրդի Ժողովրդական պատգամավորների խորհուրդների աշխատանքի և ինքնակառավարման զարգացման կոմիտեի քարտուղար։
1992 թվականից Ռուսաստանի ԱԳՆ Դիվանագիտական ծառայության մեջ է։ Տիրապետում է անգլերեն լեզվին։

1995 թվականի հունիսի 26-ից-2000 թվականի հունվարի 6-ը՝ Ադրբեջանում Ռուսաստանի Դաշնության արտակարգ և լիազոր դեսպան։
2000 թվականի հունվարի 6-ից-մայիսի 7-ը՝ Ռուսաստանի Դաշնության Դաշնային և ազգությունների հարցերով նախարար։
2000 թվականի մայիսի 7-ից-2000 թվականի մայիսի 18-ը՝ Ռուսաստանի Դաշնության Դաշնային և ազգությունների հարցերով նախարարի պաշտոնակատար։
2000 թվականի մայիսի 18-ից-2001 թվականի հոկտեմբերի 17-ը՝ Ռուսաստանի Դաշնության դաշնային գործերի, ազգային և միգրացիոն քաղաքականության հարցերով նախարարն ազատվել է այդ պաշտոնից՝ նախարարության լուծարման կապակցությամբ։
2002 թվականի հուլիսի 26-ից-2005 թվականի հուլիսի 14-ը՝ Բելառուսի Հանրապետությունում Ռուսաստանի Դաշնության արտակարգ և լիազոր դեսպան։
2005 թվականի նոյեմբերի 10-ից-2010 թվականի հունիսի 29-ը՝ Ավստրալիայում Ռուսաստանի Դաշնության արտակարգ և լիազոր դեսպան։
2006 թվականի հունվարի 31-ից-2010 թվականի հունիսի 29-ը՝ Ֆիջիի կղզիների Հանրապետությունում Ռուսաստանի Դաշնության արտակարգ և լիազոր դեսպան՝ համատեղության կարգով։
2006 թվականի փետրվարի 6-ից-2010 թվականի հունիսի 29-ը՝ Ֆիջիի կղզիների Հանրապետությունում Ռուսաստանի Դաշնության արտակարգ և լիազոր դեսպան՝ համատեղության կարգով։
2006 թվականի մարտի 14-ից-2010 թվականի հունիսի 29-ը՝ Նաուրուի Հանրապետությունում Ռուսաստանի Դաշնության արտակարգ և լիազոր դեսպան՝ համատեղության կարգով։
2011 թվականի մայիսի 5-ից՝ Թուրքմենստանում Ռուսաստանի Դաշնության արտակարգ և լիազոր դեսպան։Ամուսնացած է։ Ունի դուստր։


== Պարգևներ ==
«Հայրենիքին մատուցած ծառայությունների համար» 1-ին աստիճանի շքանշան (2014 թվականի հոկտեմբերի 13)՝ Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար
Ռուսաստանի Դաշնության կառավարության պատվոգիր (2001 թվականի հունվարի 12)՝ պետությանը մատուցած ծառայությունների և երկարամյա բարեխիղճ աշխատանքի համար
«Անկախ, մշտապես Չեզոք Թուրքմենստան» հոբելյանական մեդալ (2015)


== Դիվանագիտական աստիճան ==
1-ին դասի արտակարգ և լիազոր դեսպանորդ (1995 թվականի մարտի 6)
Արտակարգ և լիազոր դեսպան (1996 թվականի հոկտեմբերի 29)


== Ծանոթագրություններ ==
Դնեստրի լիման

Դնեստրի լիման, լիման Ուկրաինայի սևծովյան ափեզրի հյուսիսարևմտյան մասում, որի մեջ է թափվում Դնեստր գետը։ Գտնվում է Օդեսայի մարզի տարածքում։

Լիմանը մխրճվում է ցամաքի մեջ հարավ-արևելքից դեպի հյուսիս-արևմուտք 41 կմ երկարությամբ, լայնությունը կազմում է 4-12 կմ, միջին խորությունը՝ 2,6 մ։ Դնեստրի լիմանը բաժանված է ծովից նեղ Բուգազ ցամաքալեզվակով, որի հարավային մասում կա անցում դեպի ծովը։ Ցամաքալեզվակի վրա է գտնվում Կարոլինո-Բուգազ հանգստյան տունը։ Հոսանքը լիմանում կախված է քամիներից և Դնեստրի հոսանքից։ Ձմռանը Դնեստրի լիմանը սառչում է։ Լիմանի ափին են գտնվում Բելգորոդ-Դնեստրովսկի և Օվիդոպոլ նավահանգիստները։
Նախկինում լիմանը անվանում էին Օվիդիյ լիճ։


== Գրականություն ==
Секерская, Елена Петровна. Археозоологічні матеріали із розкопок пам”яток Тилігуло-Дністровського межиріччя [– В кн. Дзиговський О.М., Самолова Т.Л., Смольянінова С.П., Ванчугов В.П. Археологічні пам’ятки Тилігуло-Дністровського межиріччя. – Одеса։ Астропринт, 2003. – С. 213 – 217.
Аргатюк С.С.Сапожников І.В.Минувшина багряних степів։ нариси з історії Овідіопольського району.Одеса.2007(Монографія)


== Արտաքին հղումներ ==
Լիմանի մասին վիճակագրական տվյալներ(չաշխատող հղում)
Լիմանի հյուսիսային մասի տոպոգրաֆիկ քարտեզը Archived 2006-06-30 at the Wayback Machine.
Լիմանի հարավային մասի տոպոգրաֆիկ քարտեզը Archived 2006-05-26 at the Wayback Machine.
Բոլշոյ Բոր (գյուղ, Տաշտիպսկի շրջան)

Բոլշոյ Բոր (ռուս.՝ Большой Бор, խակ.՝ Улуғ Пор), գյուղ Ռուսաստանի Խակասիա հանրապետության Տաշտիպսկի շրջանի կազմում։
Բնակչությունը 2004 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (2856)

Ժողովածու (2856), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2856 թվի տակ։ Ձեռագիրը գրվել է 1595 թվականին Հակոբ դպիր գրիչի կողմից Զամավչայ (Լևհաց երկիր)-ում։ Գրված է թղթի վրա, որը ունի 32,5X21 չափս։ Ձեռագիրը կազմված է 480 թերթից։ Գրված է երկսյուն, նոտրգիրով։ Ունի կիսախորան, լուսանցազարդ մանրանկարներ։ Պահպանակը ունի 1 էջ, գրված է՝ բոլորգիծ երկաթագիր, Ավետարանի վրա՝ երկսյուն, նոտրգիրով։ Կազմը` կաշվեպատ տախտակ, աստառը՝ վանդակազարդ կտավ։ Հիշատակարաններ՝ 3ա, 107ա, 164ա, 462բ (չափ)։


== Բովանդակություն ==
Վարդ․ Արևելցւոյ Մեկնութիւն Հնդկամատենին Մովսիսի։
Մասն Հին Կտակարանի։
Յակ․ Բաթուկենց Թոխաթեցւոյ Ողբ ի վերայ Օլախաց երկրին։


== Ծանոթագրություններ ==
Տանկովոե (այլ կիրառումներ)

Տանկովոե, կարող է վերաբերել՝

Տանկովոե - գյուղ, Ուկրաինայի Ղրիմի Ինքնավար Հանրապետության Բախչիսարայի շրջանում
Տանկովոե - գյուղ, Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում
Ռոզիկա Շվիմմեր

Ռոզիկա Շվիմմեր (Ռոուժա Բեդի-Շվիմմեր, հունգ.՝ Bédy-Schwimmer Rózsa, սեպտեմբերի 11, 1877(1877-09-11), Բուդապեշտ, Ավստրո-Հունգարիա - օգոստոսի 3, 1948(1948-08-03), Նյու Յորք, Նյու Յորք, ԱՄՆ), հունգարացի պացիֆիստուհի, ֆեմինիստուհի և սուֆրաժիստուհի։ Նա եղել է աշխարհի առաջին ֆեդերալիստներից և աշխարհի առաջին կին դեսպաններից մեկը։


== Կենսագրություն ==


=== Վաղ տարիներ ===
Ռոզիկա Շվիմմերը ծնվել է հրեական ընտանիքում Բուդապեշտում (Ավստրիա-Հունգարիա)։ Սովորել է երաժշտություն և լեզուներ, բայց երբ 1896 թվականին ընտանիքի ֆինանսական վիճակը վատթարացել է, աշխատանքի է անցնել որպես հաշվապահ։


=== Քաղաքական գործունեություն ===
1897 թվականին Շվիմմերը կազմակերպել է Հունգարիայի կին գործիչների միությունը, իսկ 1904 թվականին այլ հայտնի ֆեմինիստների հետ հիմնադրել է Հունգարական ֆեմինիստական ասոցիացիան (հունգ.՝ Feministák Egyesülete (FE)): Նա օգնել է ստեղծել Հունգարիայի կանանց ազգային խորհուրդը և եղել է Հունգարիայի խաղաղության միության անդամ։ 1909 թվականին ներքին գործերի նախարարը նշանակել է նրան երեխանների բարեկեցության հարցերով կառավարման խորհրդում։
1913 թվականին նա դարձել է Կանանց ընտրության իրավունքի միջազգային դաշինքի (IWSA) թղթակից-անդամ։ Շվիմմերը Քերրի Չափմեն Քեթթի հետ մեկնել է Եվրոպա և ընդունվել է կանանց ընտրական իրավունքի վերաբերյալ դասընթացների։ Նա նաև խմբագրել է «A nő (Կին)» ամսագիրը։ 1914 թվականին Շվիմմերը տեղափոխվել է Լոնդոն, որտեղ թղթակցել  է եվրոպական տարբեր թերթերի և եղել է IWSA-ի մամուլի քարտուղար։ Երբ Առաջին համաշխարհային պատերազմը սկսվել է, նա չի կարողացել վերադառնալ տուն և սկսել է քարոզել ռազմական գործողությունների դադարեցման համար։ 1914 թվականին այցելել է Միացյալ Նահանգներ՝ պահանջելով նախագահ Վուդրո Վիլսոնից չեզոք համաժողով անցկացնել պատերազմը դադարեցնելու համար։ 1915 թվականին մասնակցել է Աշխարհի կանանց կուսակցության ձևավորմանը։
Կանանց միջազգային կոնգրեսում (ապրիլի 28-ից մայիսի 19-ը, Հաագա, Նիդերլանդներ) Շվիմմերի առաջարկը՝ պատերազմող երկրների կառավարություննների միջև շարունակական միջնորդության համար չեզոք համաժողով անցկացնելու մասին առաջարկն ընդունվել է։ Այդ նույն տարում ավելի ուշ նա ստացել է Հենրի Ֆորդի աջակցությունը, որը Ստոկհոլմում վարձել է «Խաղաղության նավը»։ 1916 թվականին հունիսին, հիասթափված Ֆորդի ջանքերից, նա կազմակերպել է Անհապաղ միջնորդության միջազգային կոմիտե։ Զինադադարից հետո Շվիմմերը դարձել է Խաղաղության և ազատության համար կանանց միջազգային լիգայի փոխնախագահ։
1918 թվականին, երբ Հունգարիան Ավստրո-Հունգարիայից անկախություն է ստացել, նոյեմբերի 19-ին Հունգարիայի վարչապետ Միհայ Կարոյիին նշանակվել է Շվեյցարիայում դեսպան։ Նրա առաքելությունը հաջողությամբ չի պսակվել, և 1919 թվականի հունվարին Շվիմմերին հետ են կանչել։ Երբ 1919 թվականին կոմունիստները սկսել են վերահսկել կառավարությանը, նա հանդես է եկել ընդդեմ Հունգարիայի խորհրդային հանրապետության ղեկավարությանը և ընդդեմ իշխող սպիտակ ուժերին՝ կորցնելով քաղաքացիական իրավունքները։ Երբ Միկլոշ Հորտիի կառավարությունը տապալել է Հունգարիայի խորհրդային հանրապետությունը, նա 1920 թվականին փախել է Վիեննա, իսկ 1921 թվականին՝ ԱՄՆ։ Նա բնակություն է հաստատել Չիկագոյում և այլսև չի վերադարձել Հունգարիա։


== Ծանոթագրություններ ==
Կրոնական խորհրդանիշերի ցանկ

Կրոնական խորհրդանիշերի այս ցանկում ընդգրկված են տարբեր կրոններում ընդունված խորհրդանշաններ։


== Բուդդայականություն ==
 - Բոդհի ծառի տերև
 - Դհարմայի անիվ
 - Սվաստիկա կամ կեռխաչ, խորհրդանիշ է նաև հինդուիզմում, ջայնիզմում


== Քրիստոնեություն ==
 - Խաչ
 - Ալֆա և օմեգա, հայերեն տարբերակն է Այբ և Քե
 - Լաբարում
 - Իխտուս
 - Տրիկվետր, նաև կելտական հեթանոսական խորհրդանիշ


== Իսլամ ==
 - Ալլահ անունն արաբական գրությամբ
 - Մահիկ կամ կիսալուսին
 - Կիսալուսին աստղի հետ


== Հուդայականություն ==
 - Դավիթի աստղ
 - Մենորա (յոթթևանի աշտանակ)


== Այլ ==
 - Օմ-նշան հինդուիզմում
 - Ուրոբորոս էզոտերիզմում
 - Խաչված շրջան հեթանոսության և վիկկայի մեջ
 - «Աստծո ձեռքեր» սլավների և վանդալների մոտ
 - Պենտագրամմա (հնգաթև աստղը հեթանոսության մեջ)
 - Յին-յանգ թաոիզմում
Ժողովածու (123)

Ժողովածու (123), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 123 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 21.5x15 չափս։ Ձեռագիրը կազմված է 247 թերթից։ Գրված է միասյուն, նոտրագրով։ Կազմը` կաշվեպատ տախտակ դրոշմազարդ։


== Բովանդակություն ==
Սկօթոսի Աստուածաբանութիւն։
Նշանագիրք իմաստանոց։
Հարցումն Օրէգիու և պատասխանի Օգոստինոսին։


== Ծանոթագրություններ ==

P - գրել բովանդակությունը
Q - ծաղկող
R - պատվիրատու
Կոգռի (գյուղ, Ռիուգե շրջան)

Անվան այլ կիրառումների համար տե՛ս՝ Կոգռի (այլ կիրառումներ)Կոգռի (էստ․՝ Kogrõ), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դովգա

Դովգա, ադրբեջանական խոհանոցի ճաշատեսակ, իրենից ներկայացնում է կաթնաթթվային ապուր։ Դովգան կարելի է ուտել ինչպես տաք, այնպես էլ սառը վիճակում։
Դովգան համարվում է մածունի և խոտաբույսերի հիման վրա ստեղծված բուսական ապուր։
Դովգան մատուցվում է տոնական սեղաններին մսային ճաշատեսակների միջև, ինչն օգտակար է մարսողության համար։ Դովգայի համար հիմք են ծառայում թթվեցրած կաթնամթերքները, ինչպիսիք են մածունը, թանը և կեֆիրը։ Դովգան կարող է մատուցվել տաք, անմիջապես պատրաստելուց հետո կամ սառը։ Խորհուրդ չի տրվում սառեցնելուց հետո տաքացնել։


== Պատրաստման եղանակ ==
Եթե չկա մածուն, կարելի է օգտագործել կեֆիր, յոգուրտ կամ էլ երկուսի խառնուրդը։ Կանաչեղենը կարող է փոփոխվել ըստ ցանկության։ Ձվի ավելացումը օգնում է դովգան դարձնել կրեմային և կանխում է հեղուկի առանձնացումը։ Բաղդրատոմսի համար օգտագործվում է.

2 մեծ փունջ սպանախ,
2 փունջ համեմ,
1 մաղադանոս,
1 մեծ փունջ սամիթ,
5 կանաչ կոճզեզ,
մի բուռ անանուխի տերև,
մի բուռ բազիլիկայի տերև,
2 լիտր խառը ֆերմենտացված կաթնային ըմպելիքներ` կեֆիր, յոգուրտ, շիճուկ կամ ուղղակի կեֆիր/յոգուրտ(կատարյալ խառնուրդը՝ 1 լիտր կեֆիր, 1/2 լիտր յոգուրտ կամ մածուն, 1/2 լիտր շիճուկ կամ ջուր),
1 բաժակ եփած բրինձ,
1 հարած ձու,
1 բաժակ եփած ձիթապտուղ` ըստ պահանջի,
ծովի աղ՝ ըստ ճաշակի։


== Ծանոթագրություններ ==


== Արտաքին հղումներ ==
Как приготовить Довга // pamadur.ru
Довга // langet.ru
Довга (первое блюдо)
Блюда бакинской кухни — Довга
Միջուկային տեխնիկա

Միջուկային տեխնիկա, 

տեխնիկայի բնագավառ, որն օգտագործում է միջուկային էներգիան,
տեխնիկական միջոցների ու կազմակերպչական միջոցառումների համախումբ, կապված տրոհվող նյութերի միջուկային հատկությունների օգտագործման հետ։ Միջուկային տեխնիկաի հիմնական ուղղություններն են. ռեակտորաշինությունը, միջուկային վառելիքի արտադրությունը, միջուկային ռեակտորների համար ջերմարտադրող տարրերի պատրաստումը, աշխատած միջուկային վառելիքի վերամշակումը, ռադիոակտիվ իզոտոպների արտադրությունն ու կիրառումը, օրգանիզմը ճառագայթումից պաշտպանելու միջոցների ու մեթոդների մշակումը։ Միջուկային տեխնիկաի հետ սերտորեն կապված է միջուկային ռեակտորների համար կոնստրուկցիոն նյութերի (գրաֆիտի, ծանր ջրի, բերիլիումի, ցիրկոնիումի ևն) արդյունաբերական ստացումը, ռեակտորների և միջուկային ուժային տեղակայանքների ավտոմատ կարգավորման ու կառավարման հուսալի համակարգերի ստեղծումը, ռեակտորում անջատվող ջերմության հեռացման և օգտագործման ռացիոնալ համակարգերի մշակումը, միջուկային ֆիզիկական ու ջերմային պրոցեսների հաշվարկների տեսության ու մեթոդների մշակումը և բազմաթիվ այլ գիտատեխնիկական պրոբելմներ։
Իան Հարդինգ

Իան Հարդինգ (սեպտեմբերի 16, 1986(1986-09-16), Հայդելբերգ, Կարլսրուեի ադմինիստրատիվ օկրուգ, Բադեն-Վյուրթեմբերգ, Գերմանիայի Ֆեդերատիվ Հանրապետություն), ամերիկացի դերասան։ 


== Կենսագրություն ==
Իան Հարդինգը ծնվել է 1986 թվականի սեպտեմբերի 16-ին Գերմանիայի Հայդելբերգ քաղաքում։ Նա կրտսեր երեխան էր իրենց տանը։ Մի քանի տարի հետո նրա ընտանիքը տեղափոխվեց Վիրջինիա, որտեղ Իանը հաճախեց Georgetown Preparatory School դպրոցը։ Այնտեղ նա նաև հաճախել է ֆուտբոլի և բասկետբոլի դասերի։ Իան Հարդինգը խաղացել է ռոմանտիկ կատակերգությունում «Կուլտուրայի և հանգստի պարկ» ֆիլմում ՝ 2009 թվականին։ 2010 թվականից նա նկարահանվում է «Հմայիչ խաբեբաները» սերիալում։ Իանը ներկայացել է նաև թատրոնում։


== Ֆիլմագրություն ==


== Դերեր թատրոնում ==
2008 ՝ The other Shore
2009 ` The London Cuckolds


== Մրցանակներ ==
Teen Choice Awards
2010 թվական ՝« Լավագույն հեռուստատեսային աստղ» (Հմայիչ խաբեբաները)
2011 թվական՝ «Լավագույն հեռուստատեսային աստղ» (Հմայիչ խաբեբաները)
Youth Rock Awards
2011 թվական ՝ «Հեռուստատեսային Ռոք֊դերասան»


== Ծանոթագրություններ ==


== Արտաքին հղումներ ==
Իան Հարդինգ (անգլ.) Internet Movie Database կայքում
Իան  Հարդինգ(չաշխատող հղում) allrovi կայքում
Իան հարդինգ Rotten Tomatoes կայքում
Կոտելնիչի շրջան (Կիրովի մարզ)

Կոտելնիչի շրջան (ռուս.՝ Котельничский район), մունիցիպալ շրջան Ռուսաստանի Դաշնության Կիրովի մարզում։
Ստեղծվել է 1929 թվականին։ Վարչական կենտրոնը՝ Կոտելնիչ։


== Աշխարհագրություն ==
Շրջանի տարածքի մակերեսը կազմում է 3940 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 18669 մարդ։ Բնակչության խտությունը կազմում էր 4,74 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կահավան

Կահավան, գյուղական համայնք Արցախի Մարտունու շրջանում։ Տեղաբաշխված է հանրապետության հարավարևելյան հատվածում։ Մարտունի շրջկենտրոնից գտնվում է 36 կմ հեռավորության վրա, իսկ մայրաքաղաք Ստեփանակերտից՝ 28 կմ հեռավորության վրա։ Համայնքը լեռնային է, ունի 705,07 հեկտար տարածք, որից 357,18 հեկտար գյուղատնտեսական նշանակություն, 305,82 հեկտար անտառային հողեր։


== Բնակչություն ==
Կահավան համայնքի բնակչության թվաքանակը կազմում է 75 մարդ, կա 30 տնտեսություն։ Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։


== Պատմամշակութային հուշարձաններ ==
Կան պատմամշակութային հուշարձաններ՝ Սուրբ Աստվածածին եկեղեցի (1871 թ.), գերեզմանոց (17-18-րդ դարեր), խաչքար (16-րդ դար), հաշվառված է 21 հուշարձան։


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.
Իրոկեզներ

Իրոկեզներ, հյուսիսամերիկյան հնդկացի ցեղերի խումբ։ Բնակվում էին այժմյան ԱՄՆ-ի հյուսիս-արևելքում։ Զբաղվում էին հողագործությամբ և որսորդությամբ, իսկ 16-րդ դարից՝ մորթիների առևտրով։ Նրանց հնագույն սոցիալական կազմակերպությունը մայրիշխանական տոհմային կարգերի դասական օրինակ է։ Մոտ 1570 թվականին առաջացել է իրոկեզների ցեղերի միությունը, որը կարևոր դեր է խաղացել է 17-18-րդ դարերում Հյուսիսային Ամերիկայում գերիշխանության համար եվրոպական պետությունների մղած գաղութային պատերազմներում։ Այդ շրջանում Իրոկեզների մոտ եղել է ռազմական դեմոկրատիա։ 18-րդ դարի վերջին ԱՄՆ ջախջախել են իրոկեզների միությունը, բռնագրավել հողերը, իսկ նրանց բռնի բնակեցրել ԱՄՆ-ի և Կանադայի 16 շրջաններում։ Այժմ իրոկեզների մեծ մասը զբաղվում է գյուղտնտեսությամբ, որոշ մասը բանվորներ են։ Իրոկեզյան լեզուները պատկանում են խոկասիու լեզվաընտանիքին։ Իրոկեզների մեծամասնությունը համարվում է քրիստոնյա, սակայն զգալի մասը, փաստորեն, պահպանում է բնության ուժերի պաշտամունքը։


== Գրականություն ==
Էնգելս Ֆ., Ընտանիքի, մասնավոր սեփականության և պետության ծագումը, Ե., 1967։
Դուլուս

Դուլուս, գյուղ Արևելյան Հայաստանի Ելիզավետպոլի նահանգի Զանգեզուրի գավառում։ Գտնվում էր Տաթև գյուղից 21 կմ հյուսիս-արևմուտք։


== Բնակչություն ==
1908 թվականին գյուղն ունեցել է 1009 ադրբեջանցի բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Կոնուրի

Կոնուրի (ռուս.՝ Конуры), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժաբինցի (գյուղ, Չեմերովեցի շրջան)

Անվան այլ կիրառումների համար տե՛ս՝ ԺաբինցիԺաբինցի (ուկրաիներեն՝ Жабинці), գյուղ Ուկրաինայի Խմելնիցկիի մարզի Չեմերովեցի շրջանում։
2001 թվականի տվյալներով Ժաբինցի գյուղում բնակվում էր 762 մարդ։ Բնակավայրը զբաղեցնում է 2249 կմ² տարածք։ Բնակչության խտությունը կազմում էր 338,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շամս

Շամս, գյուղ Արևմտյան Հայաստանում, Դիարբեքիրի վիլայեթի Մարդինի գավառում։ Գտնվում էր Տիգրիս գետի աջ ափին, Արևմտյան և Արևելյան Տիգրիս գետերի միախառնման վայրին մոտ, Մարդինի գավառի հյուսիսային սահմանի մոտ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Դեստեռու դու Մելու

Դեստեռու դու Մելու (պորտ.՝ Desterro do Melo), համայնք Բրազիլիայում՝ Մինաս Ժերայս նահանգի կազմում։ Գտնվում է Կամպու դաս Վերտենտիս նահանգում։ Մտնում է Բարբասենա գավառի կազմի մեջ։ Բնակչությունը կազմում է 2979 մարդ՝ 2006 թվականի տվյալներով։ Գրավում է 142,455 կմ2 տարածք։ Բնակչության խտությունը կազմում է՝ 20,9 մարդ/կմ2։


== Պատմություն ==
Քաղաքը հիմնադրվել է 1963 թվականի մարտի 1-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 9.252.727,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.999,26 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,689 (տվյալները ՄԱԿ-ի զարգացման ծրագրի)։
Հեյշերի

Հեյշերի, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Խսիր

Խսիր, փսիաթ, ճահճախոտերից, եղեգից, եգիպտացորենի և այլ բույսերի կեղևից կամ դալար ճյուղերից պատրաստված հասարակ հյուսվածք։ Դեռևս միջնադարում տարածված է եղել Արևելքի երկրներում։ Ընչազուրկ բնակչության և ճգնավորների համար ծառայել է իբրև անկողին և հատակի փռոց։ Հայաստանում խսիր գործել են առավելապես գյուղական բնակչությունը և վանքերի աբեղաները։ Անիի պեղումների ժամանակ գտնվել են խսիրի կտորներ։ Բնակչության կենսամակարդակի բարելավման հետևանքով խսիրը դուրս է եկել գործածությունից։


== Գրականություն ==
Առաքելյան Բ., Քաղաքները և արհեստները Հայաստանում IX—XIII դդ., հ. 1, Ե., 1958։
Ռիվերգարո

Ռիվերգարո (իտալերեն՝ Rivergaro), կոմունա Իտալիայում, գտնվում է Էմիլիա Ռոմանիա մարզում՝ Պիաչենցա գավառում։
Բնակչության թվաքանակը 2014 թվականի տվյալներով եղել է 7.033: Բնակչության միջին խտությունը՝ 128 մարդ/կմ²։ Զբաղեցնում է 43,8 կմ² տարածք։ Փոստային ինդեքս՝ 29029։ Հեռախոսային կոդը՝ 0523։
Ռիվերգարոն 1999 թվականից բարեկամական ու գործընկերային սերտ կապեր է հաստատել ֆրանսիական Սեն Ժուլիեն լը Վիլա (ֆր.՝ Saint-Julien-les-Villas) քաղաքի հետ։


== Ժողովրդագրություն ==
Բնակչության թվաքանակի փոփոխությունները.


== Պատկերասրահ ==

		
		


== Ծանոթագրություններ ==
Կրուտոգորե (գյուղ, Լիպեցկի շրջան)

Կրուտոգորե (ռուս.՝ Крутогорье), գյուղ Ռուսաստանի Լիպեցկի մարզի Լիպեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պելասգներ

Պելասգներ (հուն․՝ Πελασγοί), անտիկ, ավանդության համաձայն Հին Հունաստանի (Բալկանյան թերակղզու հարավի, Եգեյան ծովի կղզիների, Թեսալիայի, էպիրոսի, Կրետեի, Փոքր Ասիայի արևմտյան ծովեզերքի) նախահունական բնակչությունը։ Եվրիպիդեսը պելասգներին անվանում է հելլեններ։ Հնագիտական տվյաւները հաստատում են այդ շրջանների նախահունական բնակչության մշակույթների մոտի՝ կոլթյունը։
Վերխնյայա Մանուիլովկա

Վերխնյայա Մանուիլովկա (ուկրաիներեն՝ Верхня Мануйлівка), գյուղ Ուկրաինայի Պոլտավայի մարզի Կոզելշչինայի շրջանում։ Հիմնադրվել է 17-րդ դարում։
2001 թվականի տվյալներով Վերխնյայա Մանուիլովկա գյուղում բնակվում էր 586 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)